|  |
| --- |
| **PRIOPĆENJE** |

**Započele prijave za Growww 2015.**

* **INA već šestu godinu zaredom pruža priliku mladima za stjecanje početnog radnog iskustva**
* **U proteklih pet godina više od 400 diplomanata započelo je svoju karijeru u Ini**

**Zagreb, 10. ožujka 2015.- INA je danas otvorila šesti po redu natječaj Growww u sklopu kojeg će i ove godine mladim talentima pružiti priliku za jednogodišnji pripravnički staž u INA Grupi. Ovogodišnji Growww program namijenjen je prije svega diplomiranim inženjerima naftnog, rudarsko-geološkog, kemijskog i strojarskog usmjerenja.**

Komentirajući ovogodišnji natječaj, gđa. Vladimira Senčar Perkov, direktorica Ininog Sektora upravljanja ljudskim resursima, izjavila je *„U Ini smo iznimno ponosni na još jedan, šesti po redu, Growww natječaj koji će mladim talentima omogućiti stjecanje početnog radnog iskustva i svakodnevno učenje od stručnjaka iz našeg tima. S obzirom kako u privlačenju budućih zaposlenika koristimo moderan i dinamičan pristup u komunikaciji s našom ciljanom populacijom te održavamo snažne partnerske odnose sa svim ključnim fakultetima u Hrvatskoj, uvjereni smo kako ćemo i ove godine zaprimiti veliki broj prijava među kojima ćemo kroz složeni i sveobuhvatni selekcijski postupak odabrati one najbolje, baš kao i prethodnih godina“.*

Dosadašnji Growww natječaji doživjeli su velik uspjeh s više tisuća prijava te je u proteklih pet godina godine u sklopu Growww programa INA Grupa zaposlila više od 400 visokoobrazovanih pripravnika kojima su dodijeljeni ambiciozni poslovni ciljevi i zadaci, ali i prilika da uče od svojih mentora, iskusnih kolega koji ih prate u njihovom radu. Također, svakom pripravniku dodjeljuje se i tzv. „buddy“, bivši Growww pripravnik kako bi se olakšala i ubrzala prilagodba novoj radnoj okolini.

Uz svakodnevna zaduženja, novoizabrani pripravnici će sudjelovati u Programu poslovne edukacije kako bi stekli što bolje razumijevanje radnih procesa naftne industrije i njezinih potpornih djelatnosti. Program poslovne edukacije sastoji se između ostalog od posjeta rafinerijskim postrojenjima i plinskim pogonima te grupnih predavanja na lokalnoj razini te na razini MOL Grupe.

Svi potencijalni kandidati koji odgovaraju traženim stručnim profilima te imaju do jedne godine radnog iskustva, pozvani su da svoje prijave na natječaj pošalju do **8. travnja 2015.** putem Inine web stranice [www.ina.hr/growww](http://www.ina.hr/growww). Informacije o programu su također dostupne i na Ininoj **Facebook** stranici i **LinkedIn** profilu.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)